**МЕТОДИКА**

**ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ ЗА ОБЩЕСТВЕНА ПОРЪЧКА С ПРЕДМЕТ: „ПРЕУСТРОЙСТВО НА СГРАДА ЗА СОЦИАЛНИ ДЕЙНОСТИ (ЧАСТ ОТ КОРПУС А И КОРПУС В) ЗА ОБОСОБЯВАНЕ НА ЦЕНТЪР ЗА ГРИЖА ЗА ВЪЗРАСТНИ ХОРА В НЕВЪЗМОЖНОСТ ЗА САМООБСЛУЖВАНЕ (ЦГВХНС) И НА ЦЕНТЪР ЗА ГРИЖА ЗА ЛИЦА С РАЗЛИЧНА ФОРМА НА ДЕМЕНЦИЯ (ЦГЛФД), В УПИ I-173 ОТ КВ. 15 ПО ПЛАНА НА ГР. ГАБРОВО - БОРОВО-ВЕЛЧЕВЦИ“**

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

Критерият **„Икономически най-изгодна оферта – оптимално съотношение качество/цена”** включва следните показатели и тежести в комплексната оценка на офертите:

1. **Показатели за формиране на комплексната оценка**

Показателите, формиращи комплексната оценка на офертите са:

(ТП) – техническа оценка;

(ПЦ) – предлагана цена

Комплексната оценка (КО) на офертата на участника се изчислява по формулата:

**(КО) = (ТП) + (ПЦ)**

Участникът, събрал най-много точки на Комплексната оценка (КО) се класира на първо място.

**2. Относителна тежест на показателите за оценяване:**

(ТП) = 50 точки, максимална стойност

(ПЦ) = 50 точки, максимална стойност

**3. МЕТОДИКА ЗА ОПРЕДЕЛЯНЕ НА ОЦЕНКАТА**

Определяне на оценката по всеки показател:

**3.1. (ТП) Техническа оценка (максимален брой 50 точки)**

**Техническата оценка (ТП) се пресмята по следната формула:**

**ТП= Т1+Т2+Т3+Т4,**  с обща максимална стойност **50 точки**, където:

**Т1 – Срок за изпълнение на СМР - максимален брой точки 15** получава офертата, с предложен най-кратък срок за изпълнение, съгласно Предложението за изпълнение;

Точките на участниците се определят по следната формула:

**Т1 = (Amin/Ai) х 15**, където

**Amin** – представлява минималния предложен срок за изпълнение;

**Ai** – представлява срока за изпълнение, предложен от **i - тия** участник

**Забележка:** *Срокът за изпълнение на строителството следва да бъде не по-кратък от 210 календарни дни и не по – дълъг от 330 календарни дни.Участник, който предложи срок извън този диапазон, ще бъде отстранен от участие.*

**Т2 - Гаранционен срок за топлоизолационна и хидроизолационни системи - максимален брой точки 5** получава офертата, с предложен най-дълъг гаранционен срок, съгласно Техническото предложение;

Точките на участниците се определят в съотношение към най-голeмия предложен гаранционен срок по следната формула:

**Т2 = (Ai / Amax) х 5**, където

**Amax** – представлява максималният предложен гаранционен срок;

**Ai** – представлява гаранционния срок, предложен от **i - тия** участник

**Забележки:** Участниците нямат право да предлагат гаранционни срокове под предвидените в Наредба № 2 на Министъра на регионалното развитие и благоустройството от 31.07.2003 г. Съгласно Наредба № 2 от 31.07.2003 год. за въвеждане в експлоатация на строежите в Република България и минималните гаранции срокове за изпълнение на строително – монтажни работи, съоръжения и строителни обекти, ***минималният гаранционен срок е 5 години (60 месеца).***

***Оценява се гаранционен срок в месеци на изпълнените СМР. Забележка: Когато участник е предложил в офертата си гаранционен срок над 120 месеца, за целите на методиката тази стойност ще бъде приравнена на 120 месеца.***

**Т3 - Гаранционен срок за дограма, подови покрития и вътрешни инсталации – максимален брой точки 5** получава офертата, с предложен най-дълъг гаранционен срок, съгласно Техническото предложение;

Точките на участниците се определят в съотношение към най-голeмия предложен гаранционен срок по следната формула:

**Т3 = (Ai / Amax) х 5**, където

**Amax** – представлява максималният предложен гаранционен срок;

**Ai** – представлява гаранционния срок, предложен от **i - тия** участник

**Забележки:** Участниците нямат право да предлагат гаранционни срокове под предвидените в Наредба № 2 на Министъра на регионалното развитие и благоустройството от 31.07.2003 г. Съгласно Наредба № 2 от 31.07.2003 год. за въвеждане в експлоатация на строежите в Република България и минималните гаранции срокове за изпълнение на строително – монтажни работи, съоръжения и строителни обекти, ***минималният гаранционен срок е 5 години (60 месеца).***

***Оценява се гаранционен срок в месеци на изпълнените СМР. Забележка: Когато участник е предложил в офертата си гаранционен срок над 120 месеца, за целите на методиката тази стойност ще бъде приравнена на 120 месеца.***

**Т4 – Качество на основни строителни материали, които ще бъдат вложени – максимален брой точки 25** – На оценка подлежат няколко основни материала, за които участникът трябва да представи Декларации за експлоатационни показатели/за характеристики и/или със сертификати и/или удостоверения и/или каталози и/или брошури и/или други документи, доказващи съответствие на влаганите материали, и включващи необходимата информация за оценяване.

1. Материал Хетерогенна PVC настилка с дебелина – min 2 мм, завършваща с износващ слой с дебелина min 0,3 мм.

* 5 точки – дават се на оферта, в която са предложени материали, които съответстват на минималните изисквания на Възложителя
* 20 точки – дават се на оферта, в която са предложени материали с по-добри показатели от минималните изисквания на Възложителя, а именно с дебелина на износващия слой над 0,3 мм и до 0,5 мм
* 40 точки – дават се на оферта, в която са предложени материали с по-добри показатели от минималните изисквания на Възложителя, а именно с дебелина на износващия слой над 0,5 мм

1. Материал Камерна система за PVC дограма с коефициент на топлопреминаване по-малък или равен на 1,4 W/m2K

* 10 точки – дават се на оферта, в която е предложен материал с коефициент на топлопреминаване Uf - по-голям от 1,3 W/m2K и по-малък или равен на 1,4 W/m2K
* 30 точки – дават се на оферта, в която е предложен материал с коефициент на топлопреминаване Uf - по-малък или равен на 1,3 W/m2K

1. Материал Стъклопакет за PVC дограма външно стъкло - мултифункционално, вътрешно бяло, с коефициент на топлопреминаване по-малък или равен на 1,4 W/m2K

* 10 точки – дават се на оферта, в която е предложен материал с коефициент на топлопреминаване 1,4 W/m2K
* 30 точки – дават се на оферта, в която е предложен материал с коефициент на топлопреминаване по-малък от 1,4 W/m2K

**Т4 е сбор от точките за материали 1, 2 и 3, предложени от съответния участник, умножен по 0,25.**

**Забележка: *Участник, който посочи и предложи материал, който не покрива минималните изисквания на Възложителя и заложените параметри за оценяване, ще бъде остранен от участие.***

**3.2. (ПЦ) Предлагана цена в лева**

3.2.1. Оценката по този показател се формира, като най-ниската предложена цена, без ДДС от участник, допуснат до оценяване, се разделя на цената, без ДДС, предложена от съответния участник, който се оценява и резултатът се умножава по 50 /петдесет точки/

**ПЦ = (ПЦ min / ПЦ n ) \*50**

където:

**ПЦ min –**  най-ниската предложена **обща цена** съгласно точка I. от ценовата оферта на участник, допуснат до класиране в лева, без ДДС

**ПЦ n** - е **общата цена**, съгласно точка I. от ценовата оферта, предложена от конкретен участник за изпълнение на предмета на поръчката (в лева, без ДДС).

Комисията прилага настоящата методика по отношение на всички допуснати до оценка оферти, като всички точки се изчисляват по всеки един от показателите до 2-ри знак след десетичната запетая.

Комисията класира участниците в низходящ ред на получените комплексни оценки на офертите им (КО), като на първо място се класира участникът, чиято оферта е получила най-висока КО.

В случай че комплексните оценки на две или повече оферти са равни, за икономически най-изгодна се приема тази оферта, чрез принципа на чл. 58, ал. 2 и ал. 3 от ППЗОП.

Възложителят сключва договор с участника, класиран на първо място.