**ТЕХНИЧЕСКА СПЕЦИФИКАЦИЯ**

**ЗА**

**УЧАСТИЕ В ПУБЛИЧНО СЪСТЕЗАНИЕ**

**ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„ПРЕУСТРОЙСТВО НА СГРАДА ЗА СОЦИАЛНИ ДЕЙНОСТИ (ЧАСТ ОТ КОРПУС А И КОРПУС В) ЗА ОБОСОБЯВАНЕ НА ЦЕНТЪР ЗА ГРИЖА ЗА ВЪЗРАСТНИ ХОРА В НЕВЪЗМОЖНОСТ ЗА САМООБСЛУЖВАНЕ (ЦГВХНС) И НА ЦЕНТЪР ЗА ГРИЖА ЗА ЛИЦА С РАЗЛИЧНА ФОРМА НА ДЕМЕНЦИЯ (ЦГЛФД), В УПИ I-173 ОТ КВ. 15 ПО ПЛАНА НА ГР. ГАБРОВО - БОРОВО-ВЕЛЧЕВЦИ“**

***1. Характеристики на строежа***

Проектните работи касаят съществуваща сграда от четири корпуса, три високи и един нисък, в имот с идентификатор 14218.520.173 по КККР на град Габрово, частна общинска собственост. Комплексът е изграден в урегулираният поземлен имот **(УПИ) I-173 кв. 15**, който е отреден по действащия подробен устройствен план на **гр. Габрово, кв. Борово-Велчевци, 2 част – „за социални дейности“** /по предходния ЗРП – УПИ IV – дом „МАЙКА И ДЕТЕ“ кв. 219. Обектът, построен през 1979 г. като дом „Майка и дете“, е инфраструктурно осигурен: съществуваща улица от северозапад, собствен трафопост (14218.520.173.7) в имота, налично ВиК захранване.

Отделните корпуси са достъпни, освен през основния вход от север, така и чрез други входове/изходи, осигуряващи отделните функционални звена и връзките между тях, съгласно оригиналната планировка и предназначение.

След извършени преустройства, от началото на 2015 г., функционират нови звена, предоставящи други социални услуги, а именно на: част от етаж 3 от южния корпус „В“ (14218.520.173.2), етажи 3, 4, 5 и 6 от източния корпус „Б“ (14218.520.173.3) и етаж 2 на средния нисък корпус (14218.520.173.4).

Към момента, целият западен корпус „А“ не се ползва. Първоночално, горните шест етажа са функционирали като физиологично отделение и отделение за майки и бременни, а в двата сутеренни етажа са били поместени инсталационни помещения, кухня и складова част към кухнята. Състоянието на 8-етажната сграда е много добро. Конструкцията е монолитна – стоманобетоннови греди и колони, като подовите конструкции са частично монолитни, а в голямата си част – бетонни панели. Запазени са и съществуващите инженерни мрежи. Дограмата е дървена. Не са реализирани съвременни мерки за енергийна ефективност. Фасадите са изпълнени с каменна облицовка, врачански варовик.

В обхвата на задачата са **четири от етажите на западния корпус „А“, (с ид. 14218.520.173.1), вкл. част от помещения на втория етаж (кота +3,20) от южния корпус „В“ (с ид. 14218.520.173.2), на обща площ 1680 кв.м.** **Целта е обособяване на два нови центъра за социални услуги - Център за грижа за възрастни хора в невъзможност за самообслужване (цгвхнс) и на Център за грижа за лица с различна форма на деменция (цглфд).**

Капацитетът на всеки от двата центъра ще е 15 места.

**Инвестиционните намерения по настоящата обществена поръчка включват:**

1. **СМР за преустройството на част от съществуващата сграда** за социални дейности за обособяване на двата нови центъра за социални услуги, вкл. осигуряване на изискванията за достъпна среда за хора с увреждания до всички етажи (изграждане на асансьор);
2. **СМР за обособяване и благоустрояване на част от дворното пространство** за нуждите на двата центъра, вкл. осигуряване на достъпна среда за хора с увреждания до двора;

С отделен договор ще бъде възложена **Доставка и монтаж на интериорното обзавеждане** (подвижно и неподвижно) на преустроените помещения с оглед функционалните изисквания и специфичните нужди на потребителите на тези услуги. След уведомяване от Възложителя, Изпълнителят на СМР следва да осигури регламентиран достъп на изпълнителя на доставката за взимане на мерки от място и други необходими действия по изпълнение на доставката.

Наличните четири /първите 4 надземни нива/ етажа от западния корпус имат подходяща планировка – общ надлъжен коридор, осигуряващ достъп до всички помещения и до изходите. Новото разпределение следва да се съобрази в максимална степен със съществуващата конструкция и инфраструктура. Частта от сградата, която ще се преустрои за цгвхнс и цглфд, следва да се обособи/ят в самостоятелен/ни обект/и (звено/а), с отделен вход и пълен архитектурен достъп, както до обекта, така и вътре до всички спални/жилищни помещения.

За осигуряване на пряк достъп до всички етажи от прилежащата от север теренна площадка се планира пристрояване за монтиране на електрически асансьор, тип „болничен“.

Задачата е съществуващия сграден фонд да се преустрои и обособи в два центъра, предназначени за задоволяване на специфичните нужди на потребителите. Целта е да се осигури домашна атмосфера и условия близки до семейните. Необходимо е да се осигурят подходящи условия за живот на възрастни хора в невъзможност на самообслужване, съответно – на лица с различни форми на деменция. Трябва да се оформят лични помещения за живущите, помещения за ежедневните дейности в малка група и помещения за общи занимания. Заедно с това, обслужването и дейностите на персонала да са гарантирани и максимално организирани и облекчени, вкл. лесно наблюдение на обитателите и лесен достъп до всяко помещение.

За спалните помещения ще се ползват тези с южно изложение, като трябва да се осигури изискващата се площ на потребител, независимо дали стаята ще е за един или двама души. За всяка спалня да се предвиди санитарно помещение с баня, с изискващото се оборудване и обзавеждане, подходящо за ползвателите и в помощ на персонала. За всеки от двата центъра се планират още:

* дневни стаи, кухня /разливочно и миялно/ с трапезария за всеки център;
* стаи и санитарни възли за персонала, сервизни и складови помещения;

Ползвателите на двата центъра ще се нуждаят от социални услуги, поради здравословното си състояние, а то изисква и денонощно медицинско наблюдение и грижи. Като общи за двата центъра се предвиждат:

* стая за рехабилитация и профилактика;
* минимум една стая - изолатор за един лежащо болен, като е препоръчително да се обособи по една за всеки от двата Центъра;
* административно-стопански сектор, който ще включва: поне два кабинета - за управител, за счетоводство, за текуща документация и архив;
* съществуващите вертикални комуникации – стълбища и асансьорни уредби, се запазват като общи части и обслужване на останалите части и етажи на корпусите;
* изграждането на асансьор за осигуряване на всички изисквания за пълен архитектурен достъп до всички етажи;

Ще се обособи и обнови инфраструктурното захранване на преустройваните части, ще се модернизира системата за ОВК и комуникационното окабеляване. Инсталациите ще бъдат съобразени с ергономичните и с всички специфични изисквания за осъществяване на продължителни грижи за обитателите на двата центъра. Планира се прилагане на мерки за енергийна ефективност на преустройваната част от сградата.

***2. Подготвителни дейности***

След подписване на договор, но не по-късно от 10 календарни дни и преди откриване на строителна площадка за обекта, Изпълнителят следва да изработи и внесе за одобрение План за безопасност и здраве и План за управление на строителните отпадъци:

* **Част ПБЗ -** с обхват и съдържание, определени съгласно Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи – обяснителна записка и графична част;
* **Част ПУСО -** с обхват и съдържание, съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г.

***3. Обхват на строително-монтажните работи:***

**Строително-монтажните работи следва да се изпълняват съгласно одобрения работен проект, като ще включват следните групи дейности:**

* Демонтажни работи по отстраняване на компрометирани и/или излишни зидове, материали и инсталации;
* Преустройство на четири етажа от съществуваща сграда, съобразно новата планировка;
* Изграждане на нов асансьор за осигуряване на достъпна архитектурна среда с оглед специфичните нужди на обитателите и социалните услуги, които ще се предоставят в центровете;
* Основен ремонт с преустройство и на инсталационните мрежи – Електро и ВиК;
* ОВК оборудване - нова разпределителна отоплителна мрежа и отоплителни тела, климатичини и вентилационни уреди, съобразно функционалните изисквания на помещенията;
* Прилагане на мерки за енергийната ефективност на сградата чрез: основен ремонт на покрива; топлоизолация на ограждащите сградни части; смяна на дограмата и енергоспестяващо осветление – мерки, които ще осигурят съответствие на сградата с нормативните изисквания за енергийна ефективност - клас на енергопотребление „В“;
* Довършителни работи, вкл. доставка и монтаж на осветителни тела и електрооборудване, оборудване на санитарни възли и мокри помещения;
* Монтажни работи и оборудване на санитарни и сервизни помещения;
* Обособяване и благоустрояване на част от дворното пространство за нуждите на двата центъра ще включва: 1/ Ограждане и благоустрояване на частта, определена за двата центъра - зона от ок. 300 кв.; 2/ изграждане на подходящо съоръжение (платформа/теренна рампа) за осигуряване на изискванията за достъпна архитектурна среда, включително за хора с увреждания, до определената дворна зона; както и 3/ градинско обзавеждане.

Обектът е **четвърта категория, буква „б“**, съгласно чл. 137, ал. 1, т. 4 буква (б) от ЗУТ и чл. 8, ал. 2, т. 3 от Наредба № 1 от 30.07.2003 г. за номенклатурата на видовете строежи.

***4. Строително-технически норми и правила. Общи изисквания към строежите***

Участниците в строителството и взаимоотношенията между тях по проекта са определени от изискванията на раздел втори, част трета от ЗУТ и указанията за изпълнение.

Техническото изпълнение на строителството трябва да бъде изпълнено в съответствие с изискванията на действащата нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

* + Общи изисквания към строежите и изисквания към строителните продукти и материали за трайно влагане в строежите, обекти по проекта:

Съгласно Наредбата за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.

Съществените изисквания към строежите, които могат да повлияят върху техническите характеристики на строителните продукти, са:

1. механично съпротивление и устойчивост (носимоспособност);
2. безопасност при пожар;
3. хигиена, опазване на здравето и на околната среда;
4. безопасна експлоатация;
5. защита от шум;
6. икономия на енергия и топлосъхранение (енергийна ефективност).

С отчитане на горните нормативни изисквания, всички строителни продукти и материали, които се влагат при изпълнението на СМР в сградите по проекта, трябва да имат оценено съответствие съгласно горепосочената наредба.

Строежът трябва да бъде изпълнен по такъв начин, че да не представлява заплаха за хигиената или здравето на обитателите или на съседите и за опазването на околната среда при:

* + отделяне на отровни газове;
  + наличие на опасни частици или газове във въздуха;
  + излъчване на опасна радиация;
  + замърсяване или отравяне на водата или почвата;
  + неправилно отвеждане на отпадъчни води, дим, твърди или течни отпадъци;
  + наличие на влага в части от строежа или по повърхности във вътрешността на строежа.

**Изисквания към доставка на материалите:**

Всяка доставка на строителната площадката и/или в складовете на Изпълнителя на строителни продукти които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават подходящи характеристики за вграждане, монтиране, поставяне или инсталиране в сградите и само такива, които са заложени в проектите на сградите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от консултантът, упражняващ строителен надзор на строежа.

Доставката на оборудване, потребяващо енергия, свързано с изпълнение на енергоспестяващи мерки в сградите трябва да бъде придружено с документи, изискващи се от Наредба на МС за изискванията за етикетиране и предоставяне на стандартна информация за продукти, свързани с енергопотреблението, по отношение на консумацията на енергия и на други ресурси.

* + Мостри на строителните продукти и на уреди потребяващи енергия, предоставяне на информация на потребителите, чрез етикети, информационни листове и технически каталози от производителите.

Това е всяка техническа документация, която позволява да се установи достоверността на съдържащата се в етикета и информационния лист информация.

За основните строителни продукти, които ще бъдат вложени в строежа, за да се постигне основното изискване по чл. 169, ал.1, т.6 от ЗУТ за икономия на енергия и топлосъхранение - енергийна ефективност, изпълнителят представя мостри. Мострите се одобряват от лицето, упражняващо строителен надзор на строежа.

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

В строежите трябва да бъдат вложени материали, определени в проектите, отговарящи на изискванията в българските и/или европейските стандарти.

Изпълнителят предварително трябва да съгласува с Възложителя всички влагани в строителството материали, елементи, изделия, конструкции и др. подобни. Всяка промяна в одобрения проект да бъде съгласувана и приета от Възложителя.

Не се допуска влагането на неодобрени материали и оборудване и такива ще бъдат отстранявани от строежа и заменяни с материали и оборудване, одобрени по нареждане на Възложителя.

Строителните продукти, предназначени за трайно влагане в сградите трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при проектиране на сградите и техните обновявания, ремонти и реконструкции.

По смисъла на Регламент № 305:

* „*строителен продукт*“ означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите;
* „*комплект*“ означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите;
* „*съществени характеристики*“ означава онези характеристики на строителния продукт, които имат отношение към основните изисквания към строежите;
* „*експлоатационни показатели на строителния продукт*“ означава експлоатационните показатели, свързани със съответните съществени характеристики, изразени като ниво, клас или в описание.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3)*декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

На строежа се доставят само строителни продукти, които притежават подходящи характеристики за вграждане, монтиране, поставяне или инсталиране в сградите и само такива, които са заложени в проектите на сградите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от консултантът, упражняващ строителен надзор на строежа.

Доставка на оборудване, потребяващо енергия, свързано с изпълнение на енергоспестяващи мерки в сградите трябва да бъде придружено с документи, изискващи се от *Наредба на МС за изискванията за етикетиране и предоставяне на стандартна информация за продукти, свързани с енергопотреблението, по отношение на консумацията на енергия и на други ресурси*.

***5.Други изисквания:***

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя работен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на Възложителя и до приемане на работите от негова страна и от съответните държавни институции.

Изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя. Всяко намаление или увеличение в обемите, посочени в договора, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.

* + Изисквания относно осигуряване на безопасни и здравословни условия на труд. План за безопасност и здраве.

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентите органи План за безопасност и здраве за строежа Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

* + Изисквания относно опазване на околната среда.

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

От ИЗПЪЛНИТЕЛЯ се изисква да спазва Наредба за управление на строителните отпадъци и за влагане на рециклирани строителни материали и да спазва изискванията за изпълнение на целите за рециклиране и оползотворяване на СО и за влагане на рециклирани строителни материали и/или оползотворяване на СО в обратни насипи.

ИЗПЪЛНИТЕЛЯТ се задължава да определи отговорно лице за изпълнението на плана за управление на СО.

ИЗПЪЛНИТЕЛЯТ се задължава да изготвя към всяко междинно плащане отчет за изпълнение на плана за управление на строителните отпадъци с копия на всички първични счетоводни и други документи за приеманане на отпадъците.

ИЗПЪЛНИТЕЛЯТ се задължава да изготви и предаде за одобрение от ВЪЗЛОЖИТЕЛЯ обобщен отчет за изпълнение на плана за управление на строителните отпадъци, след приключване на всички видове СМР.

ИЗПЪЛНИТЕЛЯТ се задължава да спазва всички мерки за разделно събиране, транспортиране и подготовка за оползотворяване на СО съгласно техническите спесификации.

**Мерки за разделно събиране, транспортиране и подготовка за оползотворяване на СО:**

Строителят спазва изискванията за разделно събиране и съхранение на образуваните строителни отпадъци по начин, осигуряващ последващото им повторно използване, рециклиране, оползотворяване:

* Строителните отпадъци, предназначени за оползотворяване, се събират на обекта в контейнери (или други подходящи съдове) разделно по кодове както следва: 170101, 170102, 170103, 170201, 170202, 170203, 170302, 170405;
* Останалите СО могат също да се събират разделно или да се събират заедно и да се докладват като 170904;
* Съдовете трябва да бъдат надлежно и трайно надписани, така че да се предотвратят грешки при разделното събиране. В инструктажа на работниците да бъде застъпена и частт по управление на отпадъците;
* Вместимостта на контейнерите/съдовете трябва да е съобразена с договорите на Строителя за събиране и транспортиране на СО до местата за третиране и обезвреждане;
* Не се допуска смесване на СО от кодовете, предназначени за изпълнение на целите на оползотворяване. По изключение, поради малките очаквани количества, СО с кодове 170101, 170102, 170103, 170107 могат да се събират и докладват като СО с код 170107 (смеси от бетон, тухли, керемиди, плочки, фаянсови и керамични изделия, различни от упоменатите в 170106\*), но при това трябва да бъде осигурена степента на материално оползотворяване за обекта като цяло;
* По подобен начин може да се процедира с отпадъците от подгрупа 1704 (метали), когато поотделното им събиране и транспортиране би било неизгодно. Тогава те ще бъдат докладвани като СО с код 170407 (смеси от метали), но трябва да е осигурена степен на материално оползотворяване най-малко 90%;
* Рециклируемите отпадъци се предават на лица, притежаващи документи по чл.35 на ЗУО за дейност с отпадъци R3, R4, R5, R12 или R13;
* Опасните СО (ако се появят такива) се предават за обезвреждане на лица притежаващи разрешение за дейности с такива видове отпадъци или се транспортират до най-близкото депо ( за опасни или, ако са третирани подходящо за неопасни отпадъци) или за друго обезвреждане, като се спазват изискванията на НАРЕДБАТА за третиране и транспортиране на производствени и на опасни отпадъци;
* Инертните СО, които са подходящи съгл. Чл.16 на Наредбата, за обратен насип се подлагат на подготовка за повторна употреба и се влагат като заместващ материал на площадката, ако Строителят/Възложителят имат разрешение за дейности с отпадъци R5 или R10, или се предават на лице с документи по чл.35 на ЗУО за дейностите R10;
* Нерециклируемите неопасни СО се транспортират до най-близкото депо за неопасни или инертни отпадъци;
* Отпадъците от опаковки се управляват по чл.16 на НАРЕДБАТА ЗА ОПАКОВКИТЕ И ОТПАДЪЦИТЕ ОТ ОПАКОВКИ.

Всички гореописани задължения, както и целия инвестиционен процес, подлежат на проверка и контрол от представител на Възложителя.

* + Системи за проверка и контрол на работите в процеса на тяхното изпълнение.

Възложителят ще осигури Консултант, който ще упражнява строителен надзор съгласно чл. 166, ал. 1, т.1 от ЗУТ, както и инвеститорски контрол за обекта.

Възложителят и/или Консултантът,може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

* + Проверки и изпитвания.

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение.

**За всеки посочен стандарт, спецификация, техническа оценка, техническо одобрение или технически еталон в настоящата техническа спецификация и/или Работните проекти се приема еквивалентно/и.**